
# Uvod

Članak 6. stavak 6. i članak 7. stavak 6. Direktive (EU) 2016/798 Europskog parlamenta i Vijeća od 11. svibnja 2016. ([[1]](#footnote-2)) o sigurnosti željeznica ovlašćuje Komisiju za donošenje delegiranih akata u skladu s uvjetima utvrđenima u članku 27. te direktive, na razdoblje od pet godina s početkom na dan 15. lipnja 2016. koje se prešutno produljuje za razdoblja jednakog trajanja.

Ovo se izvješće odnosi na ovlast Komisije za donošenje delegiranih akata i u njemu se navode akti koje je Komisija donijela u razdoblju od 17. siječnja 2022., datuma prethodnog izvješća ([[2]](#footnote-3)), do 16. rujna 2025.

# Pravna osnova izvješća

U skladu s člankom 27. stavkom 2. Direktive (EU) 2016/798 Komisija mora izraditi izvješće o delegiranju ovlasti *najkasnije devet mjeseci prije kraja petogodišnjeg razdoblja*.

# Izvršavanje ovlasti za donošenje delegiranih akata

U tablici u nastavku navedene su relevantne ovlasti:

| Direktiva (EU) 2016/798 | Ovlast za donošenje delegiranih akata |
| --- | --- |
| Članak 6. stavak 6. u vezi s člankom 6. stavkom 1. | Komisija je ovlaštena za donošenje delegiranih akata u skladu s člankom 27. u vezi sa sadržajem zajedničkih sigurnosnih metoda koje se odnose na:1. metode vrednovanja i procjene rizika;
2. metode za ocjenu sukladnosti sa zahtjevima iz potvrda o sigurnosti i uvjerenja o sigurnosti izdanih u skladu s člancima 10. i 12.;
3. metode nadzora koje trebaju primijeniti nacionalna tijela nadležna za sigurnost i metode nadgledanja koje trebaju primijeniti željeznički prijevoznici, upravitelji infrastrukture i subjekti nadležni za održavanje;
4. metode za ocjenjivanje razine sigurnosti i izvedbe željezničkih prijevoznika u pogledu sigurnosti na nacionalnoj razini i razini Unije;
5. metode za ocjenjivanje ostvarenja sigurnosnih ciljeva na nacionalnoj razini i razini Unije i
6. sve ostale metode koje obuhvaćaju postupak sustava upravljanja sigurnošću koje moraju biti usklađene na razini Unije.
 |
| Članak 7. stavak 6. u vezi s člankom 7. stavkom 1. | Komisija je ovlaštena za donošenje delegiranih akata u skladu s člankom 27. u vezi sa sadržajem zajedničkih ciljeva u pogledu sigurnosti, koji se posebno odnosi na:1. pojedinačne rizike koji se odnose na putnike, osoblje, uključujući zaposlenike ili izvođače, korisnike željezničko-cestovnih prijelaza i ostale te, ne dovodeći u pitanje postojeća nacionalna i međunarodna pravila o odgovornosti, pojedinačne rizike koji se odnose na neovlaštene osobe;
2. društvene rizike.
 |

U razdoblju obuhvaćenom ovim izvješćem Komisija nije izvršila svoje ovlasti na temelju članka 6. stavka 6. i članka 7. stavka 6. Direktive (EU) 2016/798. Komisija smatra da je postojeći regulatorni okvir dostatan za osiguravanje stabilnosti i učinkovitosti europskog željezničkog sustava.

U prethodnom razdoblju koje je još uvijek na snazi Komisija je na temelju članka 6. stavka 6. Direktive (EU) 2016/798 izvršila svoje ovlasti za donošenje:

1. Delegirane uredbe Komisije (EU) 2018/761 оd 16. veljače 2018. o utvrđivanju zajedničkih sigurnosnih metoda za nadzor koji provode nacionalna tijela nadležna za sigurnost nakon izdavanja jedinstvene potvrde o sigurnosti ili uvjerenja o sigurnosti u skladu s Direktivom (EU) 2016/798 Europskog parlamenta i Vijeća te stavljanju izvan snage Uredbe Komisije (EU) br. 1077/2012 ([[3]](#footnote-4))
2. Delegirane uredbe Komisije (EU) 2018/762 оd 8. ožujka 2018. o utvrđivanju zajedničkih sigurnosnih metoda u vezi sa zahtjevima za sustav upravljanja sigurnošću na temelju Direktive (EU) 2016/798 Europskog parlamenta i Vijeća te stavljanju izvan snage uredaba Komisije (EU) br. 1158/2010 i (EU) br. 1169/2010 ([[4]](#footnote-5)).

Tim delegiranim uredbama utvrđuju se usklađene metode kako bi se zajamčila i poboljšala sigurnost putem nadzora koji provode nacionalna tijela nadležna za sigurnost i utvrđivanja zahtjeva za sustav upravljanja sigurnošću.

# Zaključci

Ovim izvješćem Komisija ispunjava obvezu izvješćivanja utvrđenu u članku 27. stavku 2. Direktive (EU) 2016/798.

Komisija poziva Europski parlament i Vijeće da ovo izvješće prime na znanje.

1. () Direktiva (EU) 2016/798 Europskog parlamenta i Vijeća od 11. svibnja 2016. o sigurnosti željeznica, SL L 138, 26.5.2016., str. 102., ELI: <http://data.europa.eu/eli/dir/2016/798/oj>. [↑](#footnote-ref-2)
2. () Izvješće Komisije Europskom parlamentu i Vijeću o izvršenju delegiranja ovlasti Komisiji za donošenje delegiranih akata, u skladu s člankom 6. stavkom 6. i člankom 7. stavkom 6. te člankom 27. Direktive 2016/798 (COM/2022/12 final). [↑](#footnote-ref-3)
3. () Delegirana uredba Komisije (EU) 2018/761 оd 16. veljače 2018. o utvrđivanju zajedničkih sigurnosnih metoda za nadzor koji provode nacionalna tijela nadležna za sigurnost nakon izdavanja jedinstvene potvrde o sigurnosti ili uvjerenja o sigurnosti u skladu s Direktivom (EU) 2016/798 Europskog parlamenta i Vijeća te stavljanju izvan snage Uredbe Komisije (EU) br. 1077/2012, SL L 129, 25.5.2018., str. 16., ELI: [http://data.europa.eu/eli/reg\_del/2018/761/oj](http://data.europa.eu/eli/reg_del/2018/761/oj.). [↑](#footnote-ref-4)
4. () Delegirana uredba Komisije (EU) 2018/762 оd 8. ožujka 2018. o utvrđivanju zajedničkih sigurnosnih metoda u vezi sa zahtjevima za sustav upravljanja sigurnošću na temelju Direktive (EU) 2016/798 Europskog parlamenta i Vijeća te stavljanju izvan snage uredaba Komisije (EU) br. 1158/2010 i (EU) br. 1169/2010, SL L 129, 25.5.2018., str. 26., ELI: [http://data.europa.eu/eli/reg\_del/2018/762/oj](http://data.europa.eu/eli/reg_del/2018/762/oj.). [↑](#footnote-ref-5)